Վահան Պողոսյան

Վահան Ռաֆիկի Պողոսյան (), ՀՀ պետական և առողջապահության ոլորտի գործիչ, ՀՀ առողջապահության նախարարի տեղակալ։

Կրթություն 
1984-1990 թթ. - սովորել և ավարտել է Երևանի Մխիթար Հերացու անվան պետական բժշկական ինստիտուտի բուժական ֆակուլտետը՝ ընդհանուր պրոֆիլի բժիշկի որակավորմամբ։
1991-1993 թթ. - սովորել և ավարտել է Երևանի Մխիթար Հերացու անվան պետական բժշկական ինստիտուտի օրդինատուրան՝ վիրաբույժի որակավորմամբ։ Բժշկական գիտությունների թեկնածու։
1999-2000 թթ. - սովորել և ավարտել է Երևանի ֆինանսատնտեսական տեխնիկումի իրավաբանական ֆակուլտետը՝ իրավաբանի որակավորմամբ։

Աշխատանքային գործունեությունը 
1987-1990 թթ. - աշխատել է Հանրապետական կլինիկական հիվանդանոցի վիրաբուժական բաժանմունքում՝ որպես ֆելդշեր։ 
1990-1991 թթ. - աշխատել է «էրեբունի» կլինիկական հիվանդանոցում, ապա՝ Հանրապետական կլինիկական հիվանդանոցում որպես ինտերն-թերապևտ։ 
1991-1993 թթ. - աշխատել է Հանրապետական կլինիկական հիվանդանոցի թիվ 2 վիրաբուժական հիվանդությունների ամբիոնում, որպես կլինիկական օրդինատոր։ 
1993 թ. - աշխատել է Հանրապետական կլինիկական հիվանդանոցում՝ որպես հերթապահ վիրաբույժ։ 
1995-1996 թթ. - աշխատել է էջմիածնի շրջանային կենտրոնական հիվանդանոցում՝ որպես պոլիկլինիկական ցանցի կազմակերպման գծով գլխավոր բժշկի տեղակալ։ 
1996–1997 թթ. - եղել է Արմավիրի մարզպետարանի աոողջապահության վարչության առաջատար մասնագետ, ամբուլատոր պոլիկլինիկական ցանցի կորդինատոր։ 
1997-1999 թթ. - ՀՀ քաղաքացիական ավիացիայի գլխավոր վարչության «Հայ ավիաբուժ» բժշկական կենտրոնի գործադիր տնօրենի տեղակալ սանիտարահիգենիկ, բուժկանխարգելիչ ուսումնամեթոդական և թռիչքների անվտանգության ապահովման հարցերով։ 
1999 թ. - ՀՀ քաղաքացիական ավիացիայի գլխավոր վարչության «Հայ ավիաբուժ» բժշկական կենտրոնի գլխավոր բժիշկ։ 
2001-2010 թթ. - ՀՀ առողջապահության նախարարության աշխատակազմի բժշկական օգնության կազմակերպման վարչության պետ։
2010-2011 թթ. - ՀՀ առողջապահության նախարարության աշխատակազմի ղեկավարի պաշտոնակատար։
2011 թ. - եղել է ՀՀ առողջապահության նախարարի խորհրդական։
2011 թ. դեկտեմբերի 27-ին ՀՀ վարչապետի որոշմամբ նշանակվել է Հայաստանի Հանրապետության առողջապահության նախարարի տեղակալ։

Պարգևներ և կոչումներ 
Մխիթար Հերացու մեդալ (2014)

Ամուսնացած է, ունի երեք երեխա։ Հայաստանի Հանրապետական կուսակցության խորհրդի անդամ է։

Ծանոթագրություններ 

Հայ բժիշկներ
ՀՀ պետական գործիչներ
1967 ծնունդներ
Օգոստոսի 28 ծնունդներ
Երևան քաղաքում ծնվածներ
ՀՀԿ անդամներ
Երևանի պետական բժշկական համալսարանի շրջանավարտներ
Բժշկական գիտությունների թեկնածուներ
Մխիթար Հերացու մեդալակիրներ
Հայ քաղաքական գործիչներ